Cruce de camiños

AUTORAS: Lucía Arias Otero, Fátima Seijas Nogueira, Xiana Yáñez Pérez.

INTÉRPRETES: Sandra ares Tajes, Yago Limés Garaboa, Julio Piñón Rodríguez.

No albergue *O cruceiro*, en Palas de Reis, atópanse ceando, rindo e pasándoo ben Xosé, Luís e Carlota.

XOSÉ- (Dirixíndose a Luís e Carlota) Agora que estamos aquí sentados, quería preguntarvos a razón por la que facedes o Camiño de Santiago.

CARLOTA- (Apoiando a cabeza na man e pasando esta polo cabelo) Pois...eu...eu... (con voz altisonante) fágoo para atopar inspiración para a miña próxima obra! (risos) Ben, a verdade é que tamén o fago pola gastronomía e a cultura. Quero coñecer novas terras, e a persoas que tamén fagan o camiño para coñecer as súas historias. Eu, por exemplo, son galega pero vivo en Francia por traballo, e gustaríame falar con persoas doutros países para aprender cousas doutras culturas.

XOSÉ- (Movendo as mans) Polo que vexo, gústache coñecer e aprender cousas novas, verdade?

CARLOTA- (Asentindo coa cabeza) Si, tes razón.(Sinalando a Luís coa cabeza e engurrando o cello) E ti Luís, por que fas o Camiño de Santiago?

LUÍS- (Apoiando a cabeza na man e rascándose) É unha peculiar historia.(Explicativo) Eu son adoptado e miña nai adoptiva quería que cumprise o desexo da miña nai biolóxica.

(Sinalándose a si mesmo coa man) A min recolléronme, cando era un bebé, non portal da casa dos que agora son meus pais adoptivos, onde me deixaran nun cesto. Miña nai biolóxica non podía facerse cargo de min e deixoume alí porque sabía que me ían coidar ben. No cesto deixou un sobre, (ensínao) este que teño aquí. (Un pouco triste fai unha pausa e baixa a vista, logo levántaa e segue) Era a súa última vontade, porque ela estaba moi enferma e ao pouco morreu. Pedíalles aos meus pais adoptivos que me entregasen o sobre cando cumprise a maioría de idade. Nel había unha foto recortada, esta (ensínaa). Fáltalle un anaco, a outra parte da miña vida, o meu irmán.

No sobre tamén había unha carta na que me pedía que, cando cumprise os 18 anos, fose buscar o meu irmán facendo o Camiño de Santiago. E aquí estou na súa procura.

XOSÉ-(Sacando un anaco dunha fotografía e cunha expresión e voz moi ilusionadas) Son eu! Non busques máis, eu son o teu irmán! Este anaco é o que che falta. Non pensaba, de verdade, que puidese chegar a atopar o meu irmán! (Danse un abrazo).

CARLOTA- (Intervindo de súpeto mentres X e L se abrazán e tocándolles o ombro). Sinto interromper este emotivo momento pero...(levando a man ao queixo e falando con moito entusiasmo) estáseme ocorrendo unha gran idea! (Cun sonriso moi grande e mostrándose moi ilusionada) Que vos parece se fago unha película, aproveitando esta preciosa historia?

(Con enutsiasmo) Eu son directora de cine, e vós podedes ser os actores protagonistas!

XOSÉ, LUÍS-(Os dous á vez moi ilusionados) Aceptamos!

(Baten as palmas das mans)